open-index/open-wikipedia-markdown huggingface dataset:
Kecamatan miwah kelurahan ring Kabupatén Situbondo

Berkas:Lambang Kabupaten Situbondo.png|Lambang Kabupatén Situbondo
Berkas:Locator kabupaten situbondo.png|Peta lokasi kabupatén Situbondo ring Jawa Timur
Berkas:Indonesia Situbondo Regency location map.svg|Peta kecamatan ring Kabupatén Situbondo


Puniki **lis [[kecamatan]] miwah [[kelurahan]]/[[désa]] ring [[Kabupatén Situbondo]]**, Propinsi Jawa Timur, Indonésia. Kabupatén Situbondo madué 17 kecamatan, 4 kelurahan miwah 132 Désa (saking total 666 kecamatan, 777 kelurahan miwah 7.724 désa ring Jawa Timur). Ring warsa 2017, akéh kramanyané kirang langkung 681.280 diri mawit jimbarnyané 1.669,87 km² miwah sebaran krama 408 diri/km².

Kecamatan miwah kelurahan ring Kabupatén Situbondo, inggih punika:


## Pustaka

### Cingak masih
* Kabupatén miwah kota ring Indonésia
* Kecamatan miwah kelurahan ring Indonésia
* Kecamatan miwah kelurahan ring Jawa Timur

### Pranala jaba
*  Situs Resmi Pamréntahan Propinsi Jawa Timur 
*  Badan Pusat Statistik Propinsi Jawa Timur
*  Situs Resmi Pemerintahan Kabupatén Situbondo
*  Badan Pusat Statistik Kabupatén Situbondo
*cutetan: URL ring galahe mangkin dados mauah utawi ilang. Yéning URL nénten aktip, ngiring usapin saking lis.*
Kecamatan miwah kelurahan ring Kabupatén Sampang

Berkas:Lambang Kabupaten Sampang.png|Panji Kabupatén Sampang
Berkas:Locator kabupaten sampang.png|Peta genah kabupatén Sampang ring Jawa Timur
Berkas:Indonesia Sampang Regency location map.svg|Peta genah kecamatan ring Kabupatén Sampang


Puniki **lis [[kecamatan]] miwah [[kelurahan]]/[[désa]] ring [[Kabupatén Sampang]]**, Propinsi Jawa Timur, Indonésia. Kabupatén Sampang madué 14 kecamatan, 6 kelurahan miwah 180 Désa (saking total 666 kecamatan, 777 kelurahan miwah 7.724 désa ring Jawa Timur). Ring warsa 2017, akéh kramanyané kirang langkung 844.872 diri mawit jimbarnyané 1.233,08 km² miwah sebaran krama 685 diri/km².

Kecamatan miwah kelurahan ring Kabupatén Sampang, inggih punika:


## Pustaka

### Cingak masih
* Kabupatén miwah kota ring Indonésia
* Kecamatan miwah kelurahan ring Indonésia
* Kecamatan miwah kelurahan ring Jawa Timur

### Pranala jaba
*  Situs Resmi Pamréntahan Propinsi Jawa Timur
*  Badan Pusat Statistik Propinsi Jawa Timur
*  Situs Resmi Pamréntahan Kabupatén Sampang
*  Badan Pusat Statistik Kabupatén Sampang
*catetan: URL dados kauahin/ilang. Yening URL nenten aktip, ngiring kaapus saking lis.*
Kecamatan miwah kelurahan ring Kabupatén Tuban

Berkas:Coat of arms of Tuban Regency.svg|Panji Kabupatén Tuban
Berkas:Locator kabupaten tuban.png|Peta genah kabupatén Tuban ring Jawa Timur
Berkas:Indonesia Tuban Regency location map.svg|Peta kecamatan ring Kabupatén Tuban


Puniki **lis [[kecamatan]] miwah [[kelurahan]]/[[désa]] ring [[Kabupatén Tuban]]**, Propinsi Jawa Timur, Indonésia. Kabupatén Tuban madué 20 kecamatan, 17 kelurahan miwah 311 désa (saking total 666 kecamatan, 777 kelurahan miwah 7.724 désa ring Jawa Timur). Ring warsa 2017, akéh kramanyané kirang langkung 1.189.855 diri mawit jimbarnyané 1.834,15 km² miwah sebaran krama 648 diri/km².

Kecamatan miwah kelurahan ring Kabupatén Tuban, inggih punika:


## Pustaka

### Cingak masih
* Kabupatén miwah kota ring Indonésia
* Kecamatan miwah kelurahan ring Indonésia
* Kecamatan miwah kelurahan ring Jawa Timur

### Pranala jaba
*  Situs Resmi Pamréntahan Propinsi Jawa Timur 
*  BPS Propinsi Jawa Timur
*  Situs Resmi Pamréntahan Kabupatén Tuban 
*  BPS Kabupatén Tuban
*  Peraturan BPS no.55 Tahun 2017
*cutetan: URL dados kauahin/ilang. Yening URL nenten aktip, ngiring kaapus saking lis.*
Kecamatan miwah kelurahan ring Kabupatén Tulungagung

Berkas:Lambang-tulungagung.png|Panji Kabupatén Tulungagung
Berkas:Locator kabupaten tulungagung.png|Peta genah kabupatén Tulungagung ring Jawa Timur
Berkas:Indonesia Tulungagung Regency location map.svg|Peta kecamatan ring Kabupatén Tulungagung


Puniki **lis [[kecamatan]] miwah [[kelurahan]]/[[désa]] ring [[Kabupatén Tulungagung]]**, Propinsi Jawa Timur, Indonésia. Kabupatén Tulungagung madué 19 kecamatan, 14 kelurahan miwah 257 désa (saking total 666 kecamatan, 777 kelurahan miwah 7.724 désa ring Jawa Timur). Ring warsa 2017, akéh kramanyané kirang langkung 1.098.557 diri mawit jimbarnyané 1.055,65 km² miwah sebaran krama 1.040 diri/km².

Kecamatan miwah kelurahan ring Kabupatén Tulungagung, inggih punika:


## Pustaka

### Cingak masih
* Kabupatén miwah kota ring Indonésia
* Kecamatan miwah kelurahan ring Indonésia
* Kecamatan miwah kelurahan ring Jawa Timur

### Pranala jaba
*  Situs Resmi Pemerintahan Provinsi Jawa Timur 
*  BPS Provinsi Jawa Timur
*  Situs Resmi Pemerintahan Kabupaten Tulungagung  
*  BPS Kabupaten Tulungagung
*  Peraturan BPS no.55 Tahun 2017
*cutetan: URL dados kauahin/ilang. Yening URL nenten aktip, ngiring kausap saking lis baduur.*
Ida I Dewa Gde Catra

**Ida I Dewa Gdé Catra** () inggih punika silih tunggil pangawi sané sampun kasub dados panyurat lontar ring Bali. Ida sampun nyalin kirang langkung 4.120 lontar miwah nyuratang naskah asli 120 cakep lontar. Sadurungnyané ida dados guru SD ring Karangasem. Ida sampun nyurat lontar saking warsa 1972. Ida dados silih tunggil jadma sané ngawangun Museum Pustaka Lontar sareng Bandésa Dukuh Penaban, Sugi Lanus, Prof. Hedi Hinzler, miwah arsitek Ketut Arthana.

Lontar sané sampun kasurat olih dané inggih punika; lontar usada contoné *"Kalima Usada Mahaputus"*, *"Kalima Osada Kalima Osadi"*, *"Ratuning Usada"*, *"Usada Wong Agering"*, *"Usada Tatenger Beling"* , miwah *"Usada Netra"*.

## Pakaryan
* Kepala désa SD Padangkerta, Karangasem (1986-1992)

## Penghargaan
* Nugra Jasadharma Pustaloka warsa 2019
* Rekor MURI dados *Panyurat Lontar Aksara Bali paling akéh* ring warsa 2019.

## Pustaka
Nemoe Karma

***Nemoe Karma*** inggih punika novel sané kakaryanin olih I Wayan Gobiah warsa 1931. Novel puniki dados novel mabasa Bali kapertama.

## Pengaruh
I Nyoman Darma Putra, kritikus sastra Bali, gelah piboket yéning pangawi novel puniki (I Wayan Gobiah) kirang langkung terinspirasi olih novel-novel mabasa Melayu miwah makudang satua cutet mabasa Bali contoné *"Pamadat"* miwah *"Ajam Mepaloe"* karya I Madé Pasek.

## Pustaka
;cutetan batis

;Lis pustaka

* 
*
Undis

**Undis** (***Cajanus cajan***) punika satmaka tetanduran kacang-kacangan sané mentik ngewarsa (perenial). Wiji nyané manados sumber pangan sekadi jukut undis. Tetanduran puniki prasida idup ring panas miwah tuh, punika manadosang tetanduran puniki dados tetanduran ijo ring genahé tuh.
## Pustaka
Kelongkang

**Kelongkang** (***Psophocarpus tetragonolobus*** (L.) D.C.) satmaka tetanduran rambat kaluwarga Fabaceae (Leguminosae). Pucuk miwah polong nguda nyané keanggén lakaran ring serombotan.
## Pustaka
Goak Maling Taluh

**Goak Maling Taluh** inggih punika silih tunggil paplalian tradisional miwah gending daerah saking Bali. Peplalian puniki saking Jembrana. Paplalian puniki ru masuk ring Lis Warisan Budaya Takbenda Propinsi Bali warsa 2018.

## Lirik

Semeng bangun kepupungan, kepupungan dundun kukuruyuk 2x
Suryané suba makenyung bangun cening goake ngelingkung 2x
tong tong goak Maling
tong tong goak maling
tong tong jungklang jungkling
depang Ning apang paling
apang paling apang paling apang paling..


## Pustaka
Gunung Merbuk

**Gunung Merbuk** silih tunggil gunung berapi sané magenah ring Bali, Indonésia, duur nyané 1,386 meter.
Gunung Merbuk magenah ring Kabupatén Jembrana nampek sareng Gunung Mesehe. Gunung puniki manados sumber toya saking Gegiring Ijo Gading.
## Cingak malih
* Lis gunung ring Indonésia
* Lis gunung

## Pustaka
* Whitten, T; Soeriaatmadja, R. E., Suraya A. A. (1996). The Ecology of Java and Bali. Hong Kong: Periplus Editions Ltd. p. pages 92–93.
Gunung Abang

**Gunung Abang** punika puncak pinih tegeh ring sisi kaldera Batur antuk tegeh ipun 2.151 m, pinih tegeh kaping tiga ring Bali. Magenah ring sisi kangin Danu Batur. Punika ring riin manados wagian saking Gunung Batur, menawi ri kala gunung merapi sané duur ipun 3.000 meter meletus ageng ring masa prasejarah utawi sawatara 30.000 warsa sadurung maséhi, letusan punika manyisayang kaldera ageng taler tumpeng alit, Batur sané mangkin rumasuk gunung punika.
Abang nénten manados puncak sané kasub olih pemenek gunung, yadiyastun jalur ipun nénten meweh sekadi liyané.
## Pustaka
Kuta Rock City

**Kuta Rock City** inggih punika silih tunggil album musik kapertama karya grup musik Superman Is Dead saking Bali, Indonésia. Album puniki karilis ring warsa 2003.

## Lis gending

## Pustaka
Bedil

**Bedil** inggih punika silih tunggil sanjata api sané nembakang pélor nganggén penulud minakadi mesiu utawi *udara* sané kapadetang. Kruna bedil mawit saking kruna *wedil* (utawi *wediyal*) miwah *wediluppu* (utawi *wediyuppu*) saking basa Tamil.

## Pustaka
Péstol

**Péstol** inggih punika silih tunggil sanjata api sané alit miwah cendet. kruna Péstol mawit saking basa prancis pertengahan *pistolet* (ca. 1550).

## Pustaka
Srigunting

**Srigunting** punika kaluwarga, **Dicruridae**, saking paksi pangicau tropis Gumi Lawas. 29 spésiés ring kaluwarga puniki kagenahang ring satunggal génus *Dicrurus*. Drongo fantail (*Chaetorhynchus papuensis*), sadurung nyané kearanin srigunting alit, nénten menyama taler mangkin kagenahang ring kaluwarga Rhipiduridae.

Srigunting akéhan mewarna selem utawi kelawu wayah, mabatis endek, antuk raga nyané tegap pinaka matinggah. Ikut nyané makepah kalih miwah wénten ikut ipun kahias rumit. Amahan ipun soroh gumantat gumitit. Makudang-kudang spésiés ngelah swara antuk ceciren baya, utawi ceciren masa kawin.
Tungu

*Tungu* utawi *Katungu* (***Dermanyssus gallinae***) silih tunggil hématopagus éktoparasit saking unggas. Manados *vektor* saking makudang-kudang pantogen. Tungu puniki ngelah swatek inang rumasuk spésiés paksi liar miwah mamalia, rumasuk manusa. Rupa ipun sekadi tungu unggas kalér, *[[Ornithonyssus sylviarum]].*hihiiih it is bihari

## Ceciren

*Tungu* punika pengamah getih sané nyerang inang nyané ring galahé wengi, menawi prasida ngamah ri kala tengai. Wayah (lantang 0.75–1&nbsp;mm) raga nyané ketah mawarna putih utawi kelawu, manados coklat mesawang barak sesampuné ngamah getih. Risampuné ngamah, ia mengkeb ring celah sané doh saking sunar, genah punika ia kawin miwah metaluh. Tungu idup antuk 5 tahap: taluh, *[[larva]]*, protonimpa, deutonimpa miwah wayah. Ring genah sané becik, siklus idup prasida puput ring pitung dina, tungu makéh taler pacang  ngeranayang anémia ring unggas sané keni parah. Paksi nguda pinih rentan. Tungu prasida ngeranayang sakit nénten langsung, mawinan manados *vektor* antuk sakit sekadi Salmonellosis, avian spirochaetosis miwah *[[Erysipelothrix rhusiopathiae]]*. *D. gallinae* prasida idup 10 sasih ring kandang ayam sané suwung, ring suhu luwih saking 45&nbsp;°C miwah kirang saking -20&nbsp;°C.
## Pustaka
Gunung Batukaru

**Gunung Batukaru** utawi **Batukahu** punika gunung pinih tegeh kaping kalih ring Nusa Bali sasampuné Gunung Agung antuk tegeh ipun 2.276 méter ring duur segara. Gunung Batukaru punika gunung berapi sané nénten aktip, magenah ring Kecamatan Penebel, Kabupatén Tabanan, Bali, Indonésia.

Ring puncak Gunung Batukaru kawéntenang Pura Pucak Kedaton. Menawi ring lereng kelod Gunung Batukaru wénten Pura Luhur Batukaru sané sampun kewangun saking abad ke-11 Maséhi.
Pinanggal 29 Séptémber 1974. Gunung Batukaru ring wewengkon Kabupatén Buléléng miwah Kabupatén Tabanan katetapang manados Cagar Alam.

## Pamunggahan
Pamunggahan tinuju puncak gunung kawéntenang tigang margi :
* Saking Désa Jatiluwih, Kecamatan Penebel (840 mdpl)
* Saking Désa Wongaya Gedé, Kecamatan Penebel (835 mdpl)
* dari Désa Pujungan, Kecamatan Pupuan (1090 mdpl)

## Pustaka
Richard Stallman

**Richard Matthew Stallman** (; embas 16 Maret 1953), kasub wastan inisial ipun, **rms**, miwah sagalah nyané nganggén aksara kapital **RMS**, punika aktipis gerakan piranti lunak bebas miwah programmer Amérika. Ida nikayang piranti lunak antuk kasebarang punika sang anganggé medué kabebasan antuk nganggén, ngawikanin, nganyebarang, miwah nguahin piranti lunak punika. Piranti lunak sané ngapastika kabebasan punika kearanin piranti lunak bebas. Stallman ngaripta Proyek GNU, ngewedar Free Software Foundation, mangembangang GNU Compiler Collection miwah GNU Emacs, miwah manyurat GNU General Public License.

Stallman ngawedar proyék GNU ring Séptémber 1983 antuk ngaryanin komputer Unix-like sistem operasi sané sinamian kadiri antuk piranti lunak bebas. Antuk punika, ida taler ngawedar gerakan piranti lunak bebas. Ida manados arsitek miwah panyelenggara proyék GNU, miwah mangembangang makudang piranti lunak GNU sané akéh keanggén rumasuk, riantara nyané, Koleksi Kompiler GNU., GNU Debugger, miwah Penguah teks GNU Emacs. Ring Oktober 1985 ida ngawedar *Free Software Foundation (FSF)*.

Stallman ngameloporin konsep *[[copyleft]]*, sané nganggén parikrama-parikrama hukum hak ripta antuk ngelindungin hak antuk nganggén, nguahin, miwah nyebarang piranti lunak bebas, miwah penyurat utama lisensi perangkat lunak bebas sané nganikayang uger-uger punika, kautama *GNU General Public License (GPL)*, lisensi piranti lunak bebas pinih akéh keanggén.

## Pustaka
Joni Agung

**Anak Agung Junni Antara** utawi kasub antuk parab **Joni Agung** () silih tunggil musisi mabangsa Indonésia punika dados vokalis miwah pangawi tembang utama saking seka gending Reggaé Joni Agung & Double T. Ida kasub dados ikon saking tetembangan reggaé mabasa Bali.

## Pustaka
Pupuh pucung

**Pupuh pucung** inggih punika silih tunggil pupuh utawi tembang sané ngeranjing ring sekar alit. Pupuh punika rumasuk ring kasusastran Bali Purwa sané marupa puisi. Talér masih kabaos pocung ring kawéntenan tembang macapat, sané smerti ipunné seda, lina utawi padem. Punika mawinan sang séda pacang ninggalang makasami kaleketaning jagad sakadi rajabrananyané. Sané kantun kabakta wantah kain petak maka pangaput angga sarira. Padalingsa pupuh Pucung inggih punika **4U, 8U, 6A, 8I, 4U, 8A**

## Conto
;Conto kapertama

Ya i punggung, 
Manuturang tutur puyung,
Mapi mapi pradnyan,
Bonggan kadi anak ririh,
Jati puyung,
Maweweh déwék wimudha.


;Conto kadadua Bibi anu

Bibi anu
Lamun payu luas manjus
Antenge tekekang
Yatnain ngaba masui
Tiuk puntul
Bawang anggon sasikepan.

## Pustaka
Sengéng

**Sengéng** (*Halyomorpha halys*) punika soroh gumantat gumintit saking kaluwarga Pentatomidae, asli nyané saking Cina, Jepang, miwah wewengkon Asia liyané. 
## Pustaka
Karang boma

**Karang Boma** inggih punika silih tunggil kekarangan sané marupa prabhu raksasa sané macaling renggah miwah madué mahkota. Karang Boma wénten sané nenten madué tangan wénten malih sané madué pegelangan tangan sané jerijinyané kebat. Karang boma ketah masaih antuk patra bun-bunan utawi patra punggel. Karang boma kagenahang ring duur pintu kori agung, ring wadah, miwah kaangen ngiasin gamelan. Karang Boma manut saking kakawin BomantakaOrnamen karang bhoma niki ngambil ilham saking mitologi Hindu indik putra Dewa Wisnu sareng Dewi Pertiwi sané embas antuk rupa raksasa jejehin maparab Bhoma Narakāsura. 

Karang bhoma lianan pinaka simbol prarai raksasa Bhoma, taler prasida kategesin pinaka gegambaran alas ring genah gunung sane pinaka silih tunggil genah kahuripan majeng sakancan pramana. Alas sane magenah ring wewidangan gunung taler matetujon nyaga pamargin ekosistem bhuana miwah nyimpen cadangan toya kedas ring jagat. Alas taler nyomya meliah tanah gunung sane prasida ngawé baya urip manusa miwah pramana lianan. Gegambaran sakadi niki taler amargi sareng konsep prarai raksasa Kīrthimukha sané makarya anggé nyaga gebyog kuil Dewa Siwa. Para dewata tur jiwa-jiwa suci leluhur ring konsep vernakular klasik Indonesia kagambarang magenah ring pucuk gunung-gunung suci ring bhuana. Gunung-gunung sakadi niki satata kajaga utamanyané olih kawéntenan alas bet pinaka wewidangan proteksi miwah “tembok pawates” sané malasang antuk bhuana urip manusa miwah sekular tur profan. Ringkesan analogis niki ngaluhang piuning indik pagenahang karang bhoma sané wénten ring raga wangunan, ring ajeng bolong gebyog ngranjing nuju genah suci utawi wangunan suci asiki arsitektur pura ring Bali

## Galeri

Berkas:Karang Boma - Pura Taman Ayun 2.jpg
Berkas:Karang Boma - Bale Banjar Ubud Kelod 1.jpg
Berkas:Karang Boma - Pura Ulun Danu Buyan.jpg
Berkas:Karang Boma-Pura Dangin Carik-19.jpg


## Pustaka
Adrian Vickers

**Adrian Vickers** (embas ring Tasmania, New South Wales, ring warsa 1958 ngrorod ke Sydney antukan ngalih sarjana ring Universitas Sydney, ditu ida ngamolihang BA (Hons) ring 1980 miwah PhD warsa 1987.) inggih punika silih tunggil panyurat, sejarawan miwah profesor Studi Asia Tenggara saking Universitas Sydney, Australia. Ida nyurat blog sané madaging mata pelajaran Basa Indonésia. Ida tasih sampun malajahin miwah madokumentasi tradisi pragina Gambuh, satua Panji, miwah mata pelajaran seni miwah budaya Indonésia liyanan ring topik historiografi miwah kolonialisme. Ida dados profesor manut topik Studi Asia Tenggara (Ketua) miwah Direktur Program Studi Asia. Pustaka teranyar Vickers, *The Pearl Frontier*, kasurat sareng Julia Martínez, ngamolihang jayanti Buku Sejarah Universitas Queensland Selatan ring *Penghargaan Sastra Queensland 2016*.

## Bibliografi
* *Pangeran yang Menginginkan; Studi Kidung Malat sebagai* *Teks* Tesis PhD, Universitas Sydney (1986)
* *Bali, A Paradise Created* . Singapura: Periplus (1989)
* *Balinese texts and historiography*, Sejarah dan Teori 29 (1990), hlm. 158-78
* *Sight of Klungkung; Bali's most Illustrious Kingdom*, di Eric Oey (ed. ), *Bali, Island of the Gods.* Singapura: Periplus (1990) hlm. 166-7
* *Balinese Art: Paintings and Drawings of Bali 1800 - 2010* (2012)
* *Bali Chronicles: A Lively Account of the Island's History from Early Times to the 1970's* (2004)
* *A History of Modern Indonésia* (2005, 2013) Cambridge University Press 
* *Peradaban Pasisir Indonésia*. Peradaban Pesisir: Menuju Sejarah Budaya Asia Tenggara. Yogyakarta: Pustaka Larasan/Universitas Udayana Press () 220p.
* *Perjalanan keinginan* (2005). Leiden: KITLV
* *Perbatasan Mutiara: Buruh Indonésia dan Pertemuan Penduduk Asli di Jaringan Perdagangan Utara Australia*, sareng Julia Martínez, (2015) University of Hawaii Press 
* *Lempad of Bali: The Illuminating Line* (2014)
* *Balinese Painting and Sculpture: From the Krzysztof Musial Collection* (2016)

## Pustaka
Siwa nataraja

**Siwa nataraja** inggih punika silih tunggil tarian gaya baru ring Bali. Siwa nataraja manifestasi Déwa Siwa sané dados pragina paling tegeh, dados dewané pragina. Siwa ngigel sané ngaripta ritme miwah keteraturan ring jero bhuwana agung. Gerakan Siwa masuang pancaran tenaga prima sané dados abesik sehingga karipta bhuwana agung puniki.

Tari Siwa Nataraja sampun kadadosang tari kebesaran ring STSI Dénpasar. ditarikan oleh sia (9) pragina istri: siki jadma dados Siwa, kutus pragina sané liyanan nggambarin pancaran tenaga-tenaga prima saking Siwa.

Tari puniki karipta olih N.L.N. Swasthi Wijaya Bandem (penata kostum) sareng I Nyoman Widha (penata iringan) warsa 1990. Igelan puniki ngamaduang unsur tradisional Bali sareng elemen BharataNatyam (Tari Tradisional India)

## Pustaka
Sarin taun

**Sarin Taun** pinaka upacara sekadi Ngusaba Nini, sané manados wentuk nincapang rasa subakthi majeng Ida Sang Hyang Widhi Wasa dados Dewa Nini miwah Dewi Sri, punika sané nikain kahuripan becik ring pertanian para kramané. Upacara puniki sampun kamargian saking duk sané lintang, ketah kelaksayanag ring Pura Ulunsuwi ring wewidangan Kabupatén Tabanan miwah Kabupatén Buléléng, tepat ipun ring wewengkon kaldéra Bedugul. Galah upacara puniki nénten kapastika, wénten kaping ngewarsa, kaping 3 warsa, utawi liyané sané manutin désa kala patra soang-soang.

Upacara sané kasub kemargiang ring Pura Ulunsuwi Candikuning sané magenah ring Banjar Gunung Sari, Jatiluwih, Penebel, Tabanan. Upacara ring irika kemargiang ngatigang warsa, antuk ngamargiang upacara Sarin Taun punikii, karma ring désa sadurungné ngemargiang upacara alit kalih,  piodalan ageng asiki, selantur nyané malih piodalan alit kalih, wawu ngaturan Sarin Taun.

Upacara Sarin Taun kemargiang olih krama Subak Jatiluwih Tempek Gunung Sari. Ring upacara Sarin Taun, para krama subak makta Dewa Nini sané kahias. Dewa Nini punika aiket padi sané kekaryanin petani sesampuné manyi padi Bali, selantur nyané kagenahang ring jineng jeroan soang-soang. Sarin Taun  wentuk dahat ngawangiang antuk padi lokal. Taler ngamanutin Tri Hita Karana.

## Cingak malih
* Usaba Nini
* Sérén Taun

## Pustaka
Indonésia Tetap Merdeka

**Indonésia Tetap Merdeka** inggih punika silih tunggil gending wajib nasional sané wénten ring Indonésia. Gending puniki kakaryanin olih Cornel Simanjuntak. Gending Indonésia Tetap Merdeka madué suksman inggih punika rasa angayubagia krama Indonésia ri tatkala sampun merdeka.

## Lirik

Sorak-sorak bergembira
Bergembira semua
Sudah bebas negeri kita

Indonésia merdeka
Indonésia merdeka
Républik Indonésia
Itu lah hak milik kita
Untuk slama-lamanya


## Pustaka
Karang dedari

**Karang dedari** utawi inggih punika silih tunggil kekarangan sané marupa widyadari. kekarangan puniki ketah kaseringin antuk keketusan miwah pepatran.

## Galeri


Berkas:Karang Dedari - Pura Ulun Danu Bratan.jpg
Berkas:Karang Dedari - Pura Taman Ayun.jpg
Berkas:Karang Dedari - Bale Banjar Ubud Kelod.jpg


## Pustaka
Indonésia Tumpah Darahku

**Indonésia Tumpah Darahku** inggih punika silih tunggil gending nasional sané wénten ring Indonésia. Gending puniki kakaryanin olih Ibu Soed. Gending Indonésia Tumpah Darahku madué suksman inggih punika rasa bangga pinaka krama Indonésia. Tiosan punika, gending puniki nyihnayang wewidangan Indonésia sané ngulangunin makadi sawah, bukit, gunung, miwah sagara.

## Lirik

Di manakah sawah luas menghijau
Di manakah bukit biru menghimbau
Itu tanahku tumpah darahku
Tanah pusaka yang kaya raya
Harum namanya Indonésia

Di mana puput berbunyi merdu
Di bawah gunung lembah yang biru
Itu tanahku tumpah darahku
Tanah pusaka aman sentosa
Harum namanya Indonésia

Di mana nyiur melambai-lambai
Di mana padi masak mengurai
Itu tanahku tumpah darahku
Tanah pusaka bahagia mulya


## Pustaka
Jembatan Mérah

**Jembatan Mérah** inggih punika silih tunggil gending nasional sané wénten ring Indonésia. Gending puniki kakaryanin olih Gesang. Gending Jembatan Mérah madué suksman inggih punika mengenang jasa para pahlawan ri tatkala nglawan penjajah. Jembatan Mérah inggih punika silih tunggil monumen sejarah ring Surabaya sané sampun wénten ring jaman VOC.

## Lirik

Jembatan merah sungguh indah
berpagar gedung megah
Sepanjang hari yang melintasi
silih berganti

Mengenang susah hati patah
ingat jaman berpisah
Kekasih pergi sehingga kini
belum kembali

Biar jembatan merah
seandainya patah akupun bersumpah
Akan kunanti dia disini
bertemu lagi


## Pustaka
Among Us

***Among Us***  inggih punika silih tunggil paplalian daring sané nglimbak tur kasobyahang olih studio paplalianan saking Amérika Serikat, InnerSloth medal duk tanggal 15 Juni 2018. Plalianan puniki madasar antuk dasar genah ruang angkasa. Ring *Among Us* wénten watek kakalih. Asiki pinaka *Crewmates* sané matetujon ngrereh *Impostor* malarapan antuk peta, ngamargiang misi taler madué genah pabligbagan. Tetujon watek *Impostor* inggih punika mademang *Crewmates* nanging nénten dados kauningin antuk *Crewmates* sané lianan mangda nénten kamedalang saking plalianan punika. Ring pangawit plalinan puniki nénten kasub, wawu ring warsa 2020 akéh jadma ring sajebag jagat maplalian *Among Us* duaning akeh streamer Twitch sareng Youtuber sané ngaryanin vidéo antuk plalianan puniki.

## Gameplay
*Among Us* wantah silih tunggil plalian sekaa sané kasarengin antuk 4-10 jadma. 1-3 jadma kadadosang *Impostor*, tur sisannyané dados *Crewmates*. Plalianan prasida kamargiang ring tiga peta sakadi pesawat ruang angkasa (The Skeld), gedung markas (Mira HQ), utawi pangkalan planet (Polus).  *Crewmates* kabaos jayanti ri kala prasida ngrereh tur ngamedalang makasami *Impostor*. Punika taler *Impostor* jagi ngamolihang jayanti ri kala akéhnyané pateh sareng *Crewmates*.

## Pustaka
Gaguritan Bhimaniyu

**Gaguritan Bhimaniyu** inggih punika gaguritan sané nyritayang indik Sang Bhimaniyu putran Sang Arjuna miwah Dewi Subradra. Geguritan Bhimaniyu kawangun antuk makudang-kudang pupuh minakadi pupuh demung, pupuh sinom, pupuh ginada miwah pupuh pangkur. 
Ring pangawit gaguritan nyritayang  akedik indik kahanan Sang Pandawa sané kalah majudi sareng Sang Korawa. Punika ngawinang Sang Pandawa ngranjing ka tengahing alas roras tiban laminyane. Gaguritan punika raris nyritayang indik Sang Bhimaniyu kasayangan pisan olih Sang Kresna. Ida Sang Kresna ngadeg ratu ring Dwarawati. Ida Sang Kresna madué oka istri mapesengan Siti Sundari. Ibunnyané Dyah Rukmini. Siti Sundari miwah Abimaniyu madué kayun pacang masikian.

## Pustaka
Karang tapel

**Karang Tapel** inggih punika silih tunggil kekarangan sané marupa tapel. Karang tapel kagenahang ring bucu-bucu sisi tengah bebaturan utawi ring wangkong wangunan. Prabu miwah pangarasan karang tapel kapayasin antuk patra punggel, miwah ring sisi sor karang tapel kagbungin sareng karang simbar.

## Galeri

Berkas:Karang Tapel - Pura Puseh Desa Batuan 2.jpg|Karang Tapel Pura Puseh Batuan
Berkas:Karang Tapel - Bale Banjar Ubud Kelod.jpg|Karang Tapel Bale Banjar Ubud Kelod
Berkas:Karang Tapel-Pura Madue Karang-20.jpg|Karang Tapel Pura Madue Karang
Berkas:Karang Tapel-Pura Agung Menasa-11.jpg|Karang Tapel Pura Agung Menasa
Berkas:Karang Tapel-Pura Beji Sangsit-54.jpg|Karang Tapel Pura Beji Sangsit


## Pustaka
Gudeg

**Gudeg** inggih punika silih tunggil ajeng-ajengan saking Propinsi Yogyakarta miwah Jawa Tengah sané malakar saking nangka sané kantun nguda tur kacampuh sareng santen. Sué galah sané kaanggén nglablab ajengan puniki. Warna soklat medal saking don jati sané kalablab sareng woh nangka nguda. Gudeg ketahnyané kaajeng sareng nasi tur kuah marupa santen sané kasengguh areh, siap kampung, endog, tempe, tahu, taler sambel goréng krecek.

Wénten makudang-kudang soroh gudeg sakadi:

* Gudeg kering, inggih punika gudeg kasarengin antuk santen utawi areh sané kalintang kentel, doh kentel saking ajengan saking Padang. 
* Gudeg basah, inggih punika gudeg sané kasarengin kuah areh éncéh.
* Gudeg Solo, inggih punika gudeg sané arehnyané mawarna putih.

## Pustaka
Flower of Evil

**Flower of Evil** inggih punika drama televisi saking korea selatan sané kapraginain olih Lee Joon-gi, Moon Chae-won, Jang Hee-jin, and Seo Hyun-woo. Drama puniki kasiarang olih TVn ring rahina buda miwah wrespati.

## ringkesan carita
Baek Hee-sung (Lee Joon-gi) inggih punika anak muani sané sampun makurenan. Ipun madué kurenan mawasta Cha Ji-won (Moon Chae-won) miwah anak alit istri mawasta Baek Eun-ha (Jung Seo-yeon). Baek Hee Sung makarya dados pangrajin logam miwah nyaga pianakipune. Cha Ji-won makarya dados detektif. Kahuripan ipun makejang bagia pisan. Bae Hee-sung wantah kurenan sané polos, jemet tur sayang pisan tekéning kulawarganyane. Sakewanten, makasami malianan riantukan Cha Ji-won polih tugas nangkep penjahat sané ngamatiang anak liu pesan. Irika cha Ji-won raris sakakedik uning indik kawéntenan somahipune. Baek Hee Sung madué carita indik idupnyané sané nguni kasengguh polih ngamatiang anak lianan.

## Pustaka

:Kategori:Drama Televisi Koréa
The Hangover Decade

**The Hangover Decade** inggih punika album utawi pupulan *musik studio* kadadua saking *grup musik* Indonésia, Superman Is Dead sané karilis ring warsa 2005. Madaging 14 gending miwah kasub madaging gending *Hanya Hari Ini* sané dados gending utama ring album puniki.

## Lis gending

## Pustaka

### Pranala jaba
* Sumber Info
Kebyar Kebyar

**Kebyar Kebyar** inggih punika silih tunggil gending nasional sané wénten ring Indonésia. Gending puniki kakaryanin olih Gombloh utawi Soedjarwoto Soemarsono. Gending Kebyar Kebyar madué suksman inggih punika rasa tresna ring tanah air Indonésia. Gending puniki nyihnayang Indonésia pinaka diri raga sané patut kajaga.

## Lirik

Indonésia merah darahku
Putih tulangku
Bersatu dalam semangatmu

Indonésia debar jantungku
Detak nadiku
Berbaur dalam angan-anganku
Kebyar-kebyar pelangi jingga

Indonésia nada laguku
Simfoni perteguh, selaras dengan simfonimu

Indonésia merah darahku
Putih tulangku, bersatu dalam semangatmu
Kebyar-kebyar pelangi jingga

Biarpun Bumi Bergoncang
Kau Tetap Indonésiaku
Andaikan Matahari Terbit Dari Barat
Kaupun Tetap Indonésiaku
Tak Sebilah Pedang Yang Tajam
Dapat Palingkan Daku Darimu

Ku singsingkan lengan
Rawe-rawe rantas, malang-malang tuntas denganmu

Indonésia merah darahku
putih tulangku, bersatu dalam semangatmu
Indonésia debar jantungku
getar nadiku, berbaur dalam angan-anganmu

Indonésia merah darahku
Putih tulangku, bersatu dalam semangatmu
Kebyar-kebyar pelangi jingga

## Pustaka
Karang goak

**Karang goak** inggih punika silih tunggil kekarangan sané marupa kedis goak. Karang goak taler kawastanin karang manuk santukan rupanyané pateh sakadi tenggek manuk. Kekarangan puniki madué cucuk sané macaling miwah magrigi, miwah madué panyingakan sané bunter. Karang goak puniki magenah ring bucu-bucu sisi luur bebaturan. Prabu miwah pangarasan karang goak kapayasin antuk patra punggel. Ring sor karang goak ketah kajangkepin antuk karang simbar.

Karang manuk utawi karang goak inggih punika simbol beburon paksi sané urip ring bhuana. Watek paksi utawi manuk sané prasida makeber, ngawinang akéh soroh paksi sané madué genah maurip ring wewidangan bhuana utawi wewidangan gunung. Wangsa paksi utawi manuk sané makampid madué wates ngentasin gunung miwah akasa. 

## Galeri

Berkas:Bali_013_-_Ubud_-_temple_architecture.jpg|Karang goak ring Ubud, Ubud, Gianyar.
Berkas:A common Balinese motif.jpg|Karang goak ring bucun palinggih


## Pustaka
Macan tekén méng

**Macan tekén méng** inggih punika silih tunggil satua Bali.

## Daging carita
Kacarita di tengah alasé ada macan makasian tekén méng. I Macan to gedé tur kereng. Nanging ia belog. I Méng ia anak duweg, ento awanané I Macan maguru tekén I Méng. I Macan kajain magenepan, luiré: tingkahé malaib apang tusing tawanga tekén buroné lenan, tingkahé nakep buroh muah liu buin ané lenlenan.

Kacarita jani, I Macan suba dueg pesan, sai sai ia tusing kuangan pabuktian. Buroné ané lenlenan suba ngangsan tangar kerana suba tawanga I Macan anak dueg. Sedek dina anu, I Macan masusupan di tengah alasé, lakar ngalih tatadahan. Kerana buroné suba pada tangar, dadi makelo ia masusupan,masih tusing maan apan-apan.

Lantas ia makakeneh kené, *"Jani melahan I Méng dogen amah, kerané I dewek suba dueg, tusing ada buin ané patut palajahin tekén ia"*. Sambilanga ia makeneh keto, lantas ia melaib ngungsi tongosné I Méng. I Méng suba nawang tekén satekan I Macan buka keto, ento awanané ia metagenan lakar malaib.

Sesubané I Macan paek, lantas I Méng nyapatin: *"Ihh cai Macan, cai teka uli dija buka kakené gagison pesan”*.

I Macan tusing mesaut, jag nerojog I Méng. Mara I Méng ukana dakepa,lantas ia malaib tur makecos kepunyan kayuné. I Macan bengong ningalin buat karirihan Mengé buka keto.

I Méng lantas ngomong, *"Bah cai Macan, kené pamales cai né tekén Icang”*.

Mara keto munyin I Mengé ngénggalang I Macan masaut sambilanga nyumbah-nyumbah: *"Ihh adi Méng, Icang tusing jé makeneh mencanen cai, nanging Icang makeneh negarang kabisan cange”*.

I Méng lantas masaut: *"Icang tusing ja ngugu omong ca i né ento, nah melah-melah sub acai nongos dini, Icang cendekné suud makasihan tekén cai"*.

I Macan buin ngomong: *"Ah adi dong da bawakanga kenehé manyama. Cendekné belié ngidih sinampura tekén cai, tu i beli makeneh buin malajahin karirihan cai né ané buka keto"*. Sambilanga malaib apang bisa makecog lantas menek ka punyan kayuné.

I Méng masaut: *"Icang tusing ja lakar nyak buin ngajahin cai. Kerané suba tawang cang bli mula corah. Yen karirihan Icangé ané ajahin Icang bli, aluh lakar bli ngamatiang Icang"*.

Nyet keto omongné, nanging I Macan kedeh masih nagih melajahin karirihan I Méngé buka keto. Nanging I Méng tusing pesan nyak ngajahin I Macan. Ento awananné I Macan gedég lantas ia ngomong: *"Nah cai Méng, yen cai sajan tusing nyak ngajahin Icang, tangarin iban cainé, kerana Icang tusing suud-suud lakar mencanen cai. Dija ja cai tepukin Icang tusing buungan cai lakar bencanen Icang. Nyet tusing cai nepukin Icang, tain cai né lakar bencanen, enceh ibané tepuk, enceh ibané lakar bencanen”*. Kerana keto omongné I Macan, sai-sai I Méng tangar tekén ibane. Ento awanané, yen I Méng meju wiadin ngenceh sai-sai mengkeb.

## Pustaka
Hedi Hinzler

**Hedi Hinzler** (embas ring Den Haag 1 Juni 1942) profesor indik tetilikan Asia Kelod-Kangin ring Univérsitas Leiden. Hinzler ngajahin arkeologi, babad, epigrapi, seni balih-balihan, miwah seni kontemporer Asia Tenggara ring Universitas Leiden hingga 2007. Manados penyurat akeh pustaka miwah sasuratan ilmiah antuk kawikanan Asia Kelod-Kangin, Indonésia miwah Bali. Ida dados silih tunggil jadma sané ngawangun Museum Pustaka Lontar sareng Bandésa Dukuh Penaban, Sugi Lanus, Ida I Dewa Gde Catra, miwah arsitek Ketut Arthana.
## Pustaka
Gunung Adeng

**Gunung Adeng** punika gunung merapi sané nénten aktip, ring wewengkon vulkanik Bedugul. Tegehnyané 1.826 méter saking ajeng segara. Gunung puniki rumasuk ring dasa gunung pinih tegeh ring Bali. 

## Cecirén
Gunung pinih tegeh ka-9 sané magenah ring Pulo Bali puniki madué cecirén sané malianan sareng gunung lianan. Ring sisin gunung puniki marupa bet. Végétasi ring madyannyané akéh wénten pepunyanan sané tegeh sareng dedonan sane bet pisan. Nika ngawinang wentuknyané sakadi kanopi miwah nutupin genah ring sornyané saking matan ai.

## Pura
Ring puncak gunung punika wénten tigang pura, inggih punika Pura Pucak Tapak, Pura Anyar, miwah Pura Puncak Bukit Adeng. Pura Pucak Tapak genahnyané ring pinih ajeng, Pura Anyar magehah ring madya, miwah Pura Pucak Bukit Adeng magenah ring pinih sor. Wewengkon puncaknyané pinaka genah sakral tur nénten katujuang antuk kegiatan pendakian, nanging katujuang antuk pajalan spritual. 

## Pustaka
Gunung Catur

**Gunung Catur** magenah ring sisi kangin Danu Beratan, manados puncak tegeh saking kepahan gunung purba utawi kaldéra Bedugul, sané meletus ageng ring duk sané lintang. Duur ipun 2.096 méter saking duur segara. Ring wewengkon punika kawéntenang Pura Pucak Mangu, nika mawinan aran liyané gunung puniki Gunung Pucak Mangu.

## Pustaka
Gunung Lesung

**Gunung Lesung** punika gunung sané nénten aktip ring wewengkon vulkanik Bedugul, tepat ipun ring sisi kelod Danu Tamblingan. Kawah ring puncak ipun, luwih saking atenga ageng kawah Gunung Agung. Puncak tegeh Gunung Lesung 1.865 méter ring duur segara.
## Pustaka
Cédok

**Cédok** silih tunggil prabot sané keanggén ngambil toya msl, ring duk sané lintang melakar saking taru miwah kau, sané mangkin ketah nganggén plastik, menawi cédok taru kantun keanggén ring upakara. Kanikayang masiram nganggén cédok 30% luwih akéh nganggén toya pantaraning nganggén *shower*.
## Pustaka
Lutung tekén Baduda

**Satua Lutung tekén Baduda** inggih punika silih tunggil satua Bali.

## Daging satua
Ada koné katuturan satua, I Lutung. Kocap kacerita, I Lutung luas ké tengah alasé sambilanga ngalih amah2an. Menek jurang tuun pangkung joh sawat gumine, konden koné masih I Lutung nepukin amah2an ané jaan. sawiréh sing maan2 amah2an sané jaan, makeneh-keneh koné ye buin, apa ané ngeranayang adi sing ada amah2an ané jaan? Ditu koné teka I Baduda.

Baduda: *"Eh Lutung, apo kepikir ditu betén tiinge? Dini jo negak duur batune!"*

Lutung: *"Eh cai beduda, ngiyeg2 gen cai nah, né waké sedek seduk puk, uli ibi konden maan amah2an ané jaan."*

Baduda: *"beh amah2an pikir cai kanti beregidig keto, apo jo ado keto gen kanggoang mapo yo!"*

Lutung: *"Mih patuhang awak cai jak waké yo, dugas waké nu di kota nak biaso roti lapis jak stek sampi nawang!"*

Baduda: *"Bo yo keto ngujang cai mai kealase? Sing dempelang naé awak cainé ditu di kota!"*

Lutung: *"Yee… di kota lamun ado punyan kayu gedé, miwah liu amah2an jaan, nyen nawang di alasé liu ado punyan kayu gedé, sing liunang yo ado amah2an jaan."*

Baduda: *"Beh kené bo amun belog ubuhin. Sing tawang cai kayuné di kota telah pagpaga anggona ngaé roti, to bo ané amah cai."*

Lutung: *"Dija ya ado unduk kayu anggona roti, tawah san cai Baduda…!"*

Baduda: *"Kayu anggona saang, saangé tunjela anggona manggang roti, sing beneh waké to!"*

Lutung: *"Beh sing mejalan otak caine, jani nak bo jaman elpiji nawang, boo suud nganggo saang!"*

Baduda: *"Nah amun keto sing bo cocok cai dini di alase, telah dakin guminé banggaang cai… Mani telah alase, ditu maro cai nawang roti saus alpiji."*

Megedi koné iyo I Baduda, kalahina I Lutung pedidiana betén tiinge. I Lutung laut iya sirep, pas sirep ngipi koné iya. Di pengipian I Lutung metemu ajak dagang tuak. Meli koné iya tuak, bayahina aju kuud, amonto dogen koné satuané bawak, jani suba suud.

## Pustaka
Trie Utami

**Trie Utami Sari** utawi kaloktah mawasta **Trie Utami** utawi **Iie** (embas Januari 8, 1968 ring Bandung) punika pegending, komposer, miwah pianis Indonésia. duk sané lintang manados pegending ring sekaa Krakatau, dané sareng ring grup Rumpies ring untat warsa 2000. saking campuhan Sunda miwah Jawa. Trie punika putri saking Kolonel (Purn.) Haji Soedjono Atmotenojo miwah Hajjah Soejarni Oesoep. Trie punika putri wungsu saking 3 oka.

## Diskograpi
;*Single*
*1991 – *Gentil = Aced*
*1991 – *Gimana*

;Album studio
*1991 – *Untuk Ayah dan Ibu Tercinta*
*1992 – *Kau yang Kutunggu*
*1995 – *Cemburu*
*1996 – *Mungkinkah Terjadi*
*2007 – *Kekasih Bayangan*

## Pustaka

## Pranaka jaba
*  Profil Trie Utami Kapanlagi.com
* Twitter Trie Utami
Bekul

**Bekul** utawi ***Ziziphus mauritiana*** satmaka entik-entikan rumasuk ring kaluwarga Rhamnaceae. Kacawang saking wewengkon Asia Kelod-Kangin. Sané mangkin akéh kasebar ring Gumi Lawas saking Kelod Afrika nuju Timur Tengah, Subenoa India miwah Cina, Indomalaya, miwah nuju Ostrali.
## Pustaka
Labuhan

**Labuhan** (aksara Bali: ᬮᬩᬸᬳᬦ᭄) punika wangunan maritim kadiri antuk satunggal utawi luwih dermaga, wénten kapal sané malabuh antuk munggahang miwah nedunang penumpang miwah kargo. Ketah nyané magenah ring pasisi utawi loloan, wénten labuhan, sekadi Hamburg, Manchester miwah Duluth, magenah doh ring tengah, antuk nuju ring segara ngentasi tukad utawi kanal. Kota labuhan manados campuhan akéh wong miwah budaya,  sekadi London, New York, Shanghai, Los Angeles, Singapura, miwah Vancouver.
## Pustaka
Dermaga

**Dermaga** punika wangunan sané magenah ring labuhan utawi ring sisi tukad utawi kanal, punika kapal prasida malabuh antuk munggahang miwah nedunang kargo utawi penumpang.
## Pustaka
Karang céléng

**Karang céléng** inggih punika kekarangan sané marupa céléng utawi bawi. Kekarangan punika wantah *stiliran* saking Déwa Wisnu sané nyrewadi dados bawi.

## Galeri

Berkas:Karang Bawi-Pura Ulun Banjar Pengosekan.jpg
Berkas:Karang Céléng 2 - Pura Puseh Batubulan.jpg
Berkas:Karang Bawi-Pura Puseh Batubulan.jpg
Berkas:Karang Celeng-Pura Beji Sangsit-63.jpg


## Pustaka
Bandar udara

**Bandar Udara** utawi **Bandara** punika wangunan sané kanggén antuk transportasi udara. Bandara ketah menduwé genah nyimpen utawi menahin kapal terbang, miwah menara kendali. Bandara kadiri antuk genah mendarat, sané kadiri antuk genah kabuka sané prasida kaakses saking udara pinih kedik asiki sané keanggén sekadi landasan pacu antuk kapal terbang lepas landas or a helipad, miwah ketah wénten wangunan liyané nampek menara kontrol, hanggar miwah terminal. Bandara ageng ketah menduwé apron bandara, jembatan margi taksi, pusat kendali lalu lintas udara, fasilitas penumpang sekadi restoran miwah ruang tunggu, miwah layanan darurat.

Bandara wantah ngayahin helikopter kaaranin bandara helikopter. Bandara keanggén olih kapal udara amfibi miwah kaaranin pangkalan kapal udara amfibi. Pangkalan punika wantah genah toya sané lantang keanggén  lepas landas miwah pendaratan, taler dermaga kapal udara amfibi genah nyandar.

Situnggal bandar udara internasional wénten genah bea cukai  pangawasan paspor.
## Pustaka
Ni Bulan Kuning

**Satua Ni Bulan Kuning** (aksara Bali: ᬦᬶᬩᬸᬮᬦᬓᬸᬦᬶᬂ) inggih punika silih tunggil satua Bali.

## Daging carita
Ada koné anak luh balu madan Mén Bekung. Ia nongos disisin alase gedé. Gaginané sai-sai ngalih saang ka alasé. Kacritayang jani ia maan nuduk anak cerik pusuh. Sawiréh kulitné putih gading tur muané bunter buka bulané nadarin, kaadanin Ni Bulan Kuning.

Sedek dina anu, Ni Bulan Kuning ajaka bareng ngalih saang ka alasé. Di tengah alase, Ni Bulan Kuning jejeh pesan atiné. Mara ia inget dapetanga ibané suba saupa tekén I raksasa. Ia ngetor baan jejehné.

Ia sayanganga pesan baan I Raksasa. I Raksasa ngelah manik sakti telung besik luire: Manik Api, Manik Yeh miwah Manik Angin. Sawiréh ia sayanganga, oraina ia kagunaan manike make tetelu ento.

Ketuju I raksasa luas, lantas plaibanga manike makejang tekén Ni Bulan Kuning. Makire bakatanga tekén I Raksasa lantas sabatanga ban manike ento kanti I Raksasa mati. Ni Bulan Kuning tengkejut ningeh sabda.

Sabdané ngandikayang Ni Bulan Kuning suba nyupat I Raksasa. Raksasané dadi Bhatara tur mawali buin ka Suarga. Ni Bulan Kuning mulih lantas ngalih Men Bekung. Ia kaliwat tresna muah bhakti tekén méméné.

## Pustaka
BlackBerry Messenger

**BBM**, aran lantang ipun **BlackBerry Messenger**, punika aplikasi seluler wreta gelis miwah vidéo telpun sané kesarengin ring piranti BlackBerry sané ngaprasidayang ngirim wreta miwah panggilan swara ring BlackBerry OS, BlackBerry 10, iOS, Android, miwah Windows Mobile. Edisi anganggé antuk iOS miwah Android, Anganggé BBM, karipta olih pautsahaan Indonésia Émték antuk lisensi saking BlackBerry Limited (sadurungné kalotah Research In Motion). Édisi anganggé antuk BlackBerry OS miwah BlackBerry 10, taler édisi pautsahaan matawur, punika **BBM Enterprise** (BBMe, sadurungné kauningin antuk **BBM Protected**), karipta miwah keanggén penuh olih BlackBerry Limited. Anganggé BBM antuk Android miwah iOS kapademang ring pinanggal 31 Méi 2019, menawi vérsi piranti lunak pautsahaan matawur, BBMe, kantun prasida ring platform puniki.

Wreta sané kakirim ring BBM ngentasin Internet nganggén sistem PIN BlackBerry. Ring duk sané lintang, akéh *provider* nikayang ring BBM nganggén paket data BlackBerry khusus. Masiluran wreta majeng satunggal jatma utawi sekaa pabligbagan, sané ngamolihang makudang-kudang piranti BlackBerry mabaosan satunggal sesi. Tiosan wreta gelis nganggén teks, BBM taler nyediayang anganggé ngirim gambar, cutetan swara (rekaman audio), berkas (nganti 16 MB), nikayang sané mangkin ring peta, stiker, miwah akéh pilihan émoji.

Pemabosan wantah prasida riantara piranti BlackBerry, nganti untat 2013 pinaka BBM ngawedar ring sistem iOS miwah Android. Luwih saking 300 yuta Stiker sampun kawagiang. Saban rahina, wénten sawatara 150.000 Panggilan Swara BBM. Wénten luwih saking 190 yuta anganggé BBM ring sajebag guminé warsa 2015, miwah Infrastruktur BlackBerry ngayahin 30 petabyte lalu lintas data sapa sasih ring pemabah warsa 2013.

BBM punika asli nyané layanan wreta "mobile-first", taler kasub antuk duk galah nyané sadurung kaon saking para pesaih ipun. Ring April 2016, Indonésia punika wantah negara sané nganggén BBM pinih akéh - kainstall olih 87,5% piranti Android ring Indonésia.

## Pustaka
Émoji

punika idéogram miwah smiley sané keanggén ring wreta éléktronik miwah kaca web. Conto emoji sekadi 😁, 🧘🏻‍♂️, 🌍, 🎂, 🚗, 📞,  🎉, ♥️, miwah 🏁.

## Pustaka
Katuturan Bé Tatelu

**Satua Katuturan Bé Tatelu** inggih punika silih tunggil satua Bali.

## Daging satua
Ané malu ada katuturan Talaga madan Ala Sagara, kalintang krasmian talagané ento. Akéh sarwa kusumané ngiderin talaga punika. Sakancan sekaré sané layu sami ulung katoyan talagané. Waluya kadi pasraman Ida Bhathara Yama. Mawinan asapunika, santukan surupaning tunjungé sami wénten irika. Ditu pada lega sakancan béné lumincak di sor tunjungé. Kocap ada bé di tlaga panyamaan ajaka tatelu. Kaliwat tresnannyané manyama, séloan sareng sinareng. Ané pinih keliha madan I Nangga Widuta, ané panengah madan I Prédyum Nantaka, ané nyomanan madan I Bawisyati. Maka tatelu tusing taén késah uli di talagané ento. Makejang tustarena idepnyané marebut sabuktiaan. Tusing pesan ia taén tekén katkanan pakéweh. Réh telagané linggah tur tan papada dalem yéhnyané.

Kacrita jani panamayan sasihé kang-kang, nyat reké talagané ento. Lantas mamunyi I Nangga Widuta tekén adinné;

*"Duh, cai adin beliné maka dadua. Né jani panamayan cainé katkanan pakéweh, keto kenehang beli. Sing ada buungan ambalan cai beliné mati. Jani kéné baan cai ngrinciang daya, mangdené pada enu idup buka jani, ento iyatin tunggaké ané malu-malu, jani suba ia ninggil. Ento cihna talagané suba ees yéhné. Ento cirin panesé banter. Disubané nyat telagané, ditu sinah bakal katkanin baan I juru saup dhama merihang cai beli, jani idep beliné riinin pisan matinggal, mungpung enu trébésan yéh membah tuutang. Yan suba sida teked baan di pasihé, sing ada buin sumanangsayain"*.

Lantas kasaurin baan I Predyum Nantaka;

*"Inggih beli, yan asapunika papineh beliné, boya ja saking tiang mamboyanin kadi pamatut raos beliné. Padering ten wénten nyat telaga punika, réh nénten wénten anak uning narka napinangkan sabehé. Dening durung mawasta nyat kadi mangkin, ten ja nyandang asapunika. Yan sampun nyat, irika margiang kadi pamatut manah beline."*

Lantas sumaur I Bawisyati;

*"Inggih beli, daging napi malih raosang apang panjang. Saking tiang maminehin, reh irika mula palekadan tiange, genah tiange manggihin karahayuan saking cerik. Kadi mangkin wawu katkanan pakeweh, matinggal pet saking iriki, nista pisan reke sasanane ane asapunika déning ninggalin kayangan. Papa pisan reke kajanmane yan asapunika. Wireh dini tiang mangguhang rahayu, apang dini tiang ngemasin mati. Teduh titah Widhine, ne mangkin gamel titiang, sawiréh tan keni agem, panitah Ida Sang Hyang Widhi Wasa."*

## Pustaka
Arjuna Nangun Tapa

**Satua Arjuna Nangun Tapa** (aksara Bali: ᬅᬃᬚᬸᬦᬦᬗᬸᬦ᭄ᬢᬧ) inggih punika silih tunggil satua Bali.

## Daging satua
Kacerita Sang Hyang Indra kalintang sungsut santukan Ida mireng orti Indraloka pacang kagebugin olih Niwatakawaca, ratun raksasané ring Manimantaka. Genah jagate punika ring bongkol Gunung Mahameruné tanggu kelod. Niwatakawaca kalintang sakti dané polih panugrahan Sang Hyang Rudra, nénten seda olih detia, denawa, raksasa miwah dewa. Nanging yan wénten manusa-manusa sakti, manda dané tangar ring urip.

Indike punika karembugang olih Sang Hyang Indra kairing olih para Rsi kahyangané. Ida ngrincikang upaya pacang ngrereh kanti manusa sakti, sané prasida ngaonang Niwatakawaca, pradené rauh ngebug swargané. Kala punika kapireng kapir-kapiran orti Sang Arjuna sedek nangun tapa ring Gunung Indrakilané. Sang Arjuna pacang nunas kesaktian mangda molih ring payudan. Sang Hyang Indra sampun uning wantah, mula sengka anake nangun yasa mangda sida mapikolih, santukan gegodané kalintang akéh makadi pangliput wiyasan panca indrané. Mangdakayuné nénten obah, patut teleb astiti bakti ring Ida Sang Hyang Widhi Wasa, ida stata lédang nganugrahin anaké sané pageh ngawastawa ida.

Sang Hyang Indra raris ngutus widiadariné sané ayu-ayu pitung diri, minakadi dedari Supraba miwah Tilottama manda ngoda tapan Sang Arjunané. Sadurung widiadariné pitung diri punika mamargi, dané tangkil dumun ring Sang Hyang Indra nunas panugrahan miwah pawisik.

Sang Hyang Indra ngandika; ''"Cening widiadari ajak pepitu, bapa ngidih tulung tekén cening, jani bapa ngutus I dewa luas ke gunung Indrakilané ngoda I Arjuna sané sedek nangun tapa. Sujatiné i dewa suba jegeg-jegeg, jani buin icen panugrahan apanga kajegegan i dewané nikel ping dasa luihné tekén kajegegan kurenan I Arjuna".

## Pustaka